།ངོ་མཚར་ཡོངས་རྫོགས་དཔལ་དང་ལྡན་པའི་ལུས། །དཔག་མེད་
སྤྲུལ་ནས་བཅོམ་ལྡན་འདས་དེ་ལ། །བསྟོད་དབྱངས་རྒྱ་མཚོས་ཤིས་པ་བརྗོད་གྱུར་ཅིག །
ཅེས་གསུངས་ཏེ། དེ་ལྟར་རྒྱལ་སྲས་སེམས་དཔའི་ཚོགས་ཀྱིས་ཡོངས་སུ་བསྐོར་བའི་
བཅོམ་ལྡན་འདས་སྣང་བ་མཐའ་ཡས་སྐུ་མདོག་ཐུན་མཚམས་འཆར་ཀའི་ཉིན་བྱེད་ཀྱི་
མདངས་ལྟར་དམར་བ་སྐུ་ལས་འོད་ཟེར་ཁ་དོག་བརྒྱ་སྟོང་དུ་མ་འབར་ཞིང་འཕྲོ་བ། ངོ་མཚར་
བསམ་གྱིས་མི་ཁྱབ་ཅིང་བལྟ་བས་མི་ངོམས་པ་དེ་ཉིད་མཐོང་ནས་དེ་མ་ཐག་ཏུ་ལས་ཉོན་
གྱི་སྒྲིབ་པ་ཐམས་ཅད་དང་བྲལ་ཏེ་ཆོས་ཉིད་ཀྱི་བདེན་པ་མངོན་སུམ་དུ་མཐོང་བ་དང༌།
བཅོམ་ལྡན་འདས་ཉིད་ཞལ་འཛུམ་པའི་འོད་ཟེར་འཕྲོ་འདུ་དང་བཅས་རིགས་ཀྱི་བུ་ཁྱོད་མ་
འོངས་པའི་དུས་འདི་སྙེད་ན་བསྐལ་པ་དང་ཞིང་ཁམས་འདི་ཞེས་བྱ་བར་སངས་རྒྱས་འདི་
ཞེས་བྱ་བར་གྱུར་ནས་འཁོར་འདི་ཙམ་དང་ཆོས་དང་བསྟན་པ་འདི་ཙམ་གནས་པར་འགྱུར་
རོ་ཞེས་བྱང་ཆུབ་ཆེན་པོའི་ལུང་བསྟན་ཐོབ་པར་གྱུར་ཅིག །
དེ་ལྟར་ལུང་བསྟན་ཐོབ་ནས་ཚོགས་གཉིས་ཀྱིས་བསྡུས་པའི་དགེ་ཚོགས་ལེགས་
བྱས་རྣམ་པར་དཀར་པ་ཇི་སྙེད་བསགས་པའི་འབྲས་བུ་ལས་བྱུང་བ་བལྟ་ན་སྡུག་པའི་ངོ་
མཚར་ཡོངས་སུ་རྫོགས་པ་དཔལ་དང་ལྡན་པའི་ལུས་དཔག་ཏུ་མེད་པ་སྤྲུལ་ནས་བཅོམ་
ལྡན་འདས་འོད་དཔག་ཏུ་མེད་པ་དེ་ལ་ཡོན་ཏན་རྒྱ་མཚོ་ལ་བསྔགས་པའི་བསྟོད་པ་
146

བདེ་སྤོན་འགྲེལ་ཆུང་ཞིང་ཁམས་མྱུར་བསྒྲོད།
དབྱངས་ཀྱི་ཡན་ལག་རྒྱ་མཚོ་ལྟ་བུས་བསྟོད་ཅིང་ཤིས་པ་བརྗོད་པར་གྱུར་ཅིག་ཅེས་པ་སྟེ་
སྔོན་བདག་ཅག་གི་སྟོན་པས་སེམས་དཔའ་རྣམས་ལ་བྱང་ཆུབ་ལུང་བསྟན་པ་ན་དེ་ལྟ་ལ་
བདུན་སྲིད་དུ་འཕགས་ནས་བསྟོད་པ་དང་ཤིས་པ་བརྗོད་པར་མདོ་ལས་འབྱུང་བལྟ་བུའོ། །
བཞི་པ་ལ་བསྟན་བཤད་བསྡུ་གསུམ་ལས། དང་པོ་སེམས་དཔའ་མཆོག་རྣམས་ཀྱི་
རྗེས་སུ་སློབ་པར་སྨོན་པས་མདོར་བསྟན་པ་ནི། །བྱམས་ཆེན་འཇམ་པའི་དབྱངས་དང་
ཀུན་ཏུ་བཟང་། །སྤྱན་རས་གཟིགས་དབང་མཐུ་ཆེན་ཐོབ་ལ་སོགས། །རྒྱལ་སྲས་རྣམས་
དང་རྟག་ཏུ་མི་འབྲལ་ཞིང༌། །རྣམ་ཐར་ཚུལ་ལ་མཉམ་པར་འཇུག་གྱུར་ཅིག །ཅེས་
གསུངས་ཏེ། བྱམས་པའི་ཏིང་འཛིན་དང་ཐབས་མཁས་སྨོན་ལམ་གྱི་སྟོབས་ཀྱིས་ཚོགས་
བདེ་བླག་ཏུ་བཟླུམ་ནས་བསྐལ་བཟང་རྣམ་འདྲེན་ལྔ་པའི་མཛད་པ་སྟོན་ཉེ་བ། དེའི་དུས་སུ་
འཛམ་གླིང་འདི་ཉིད་ཚེ་དང་ལོངས་སྤྱོད་ཆེས་ཆེར་འཕེལ་ཞིང་རྒྱས་པས་སྣོད་བཅུད་ཀྱི་དཔལ་
འབྱོར་ཕུན་སུམ་ཚོགས་པ་དང་། བདུད་འདུལ་བ་དང་བཀའ་སྤྱད་མི་དགོས་པར་འཚང་རྒྱ་
བ་སོགས་ཐེག་པ་བདེ་བའི་ལམ་གྱི་མཛད་ཚུལ་ཁོ་ནས་གདུལ་བྱ་སྨིན་གྲོལ་ལ་འགོད་པ་
རྒྱལ་ཚབ་བྱམས་མགོན་ཆེན་པོ་དང༌། ད་ལྟ་ཕྱོགས་བཅུའི་སངས་རྒྱས་ཕལ་ཆེར་འཇམ་
དཔལ་གྱིས་བྱང་ཆུབ་ཏུ་བཙུད་པར་གསུངས་པས་སངས་རྒྱས་མཐའ་ཡས་པའི་བླ་མར་
གྱུར་ཀྱང་སེམས་དཔའི་ཚུལ་ལས་མི་གཡོ་བ་འཇམ་པའི་དབྱངས་དང་། སངས་རྒྱས་དཔག་
ཏུ་མེད་པའི་བསོད་ནམས་ཐམས་ཅད་བ་སྤུའི་ཁུང་བུ་རེ་ལ་གནས་ཀྱང་སྨོན་ལམ་གྱི་དབང་
གིས་བྱང་སེམས་སུ་སྟོན་པ་ཀུན་ཏུ་བཟང་པོ་དང༌། སེམས་ཅན་སྡིག་སྒྲིབ་ཚབ་པོ་ཆེ་བསོག་
པ་མགོན་སྐྱབས་བྲལ་བ་རྣམས་ཀྱི་མགོན་སྐྱབས་ནུས་པའི་སྨོན་ལམ་གྲུབ་ཅིང་མཚན་བྱིན་
གྱིས་རླབས་པས་དེ་ཐོས་པ་ཙམ་གྱིས་སྡུག་བསྔལ་ལས་སྐྱོབ་པ་སྤྱན་རས་གཟིགས་དབང་
དང་། བསམ་མི་ཁྱབ་པའི་གཟུགས་ཐོབ་ནས་རྣམ་པར་སྣང་མཛད་ཀྱི་དབྱིངས་ན་བཞུགས་
པའི་རྒྱལ་བ་སྲས་བཅས་ཇི་སྙེད་པ་དེ་སྙེད་དུ་སྤྲུལ་ནས་བར་གཅོད་འདུལ་བ་དང་ཐུན་མོང་
147

གངས་ཅན་རིག་བཅུད་ལས།
ཀརྨ་ངེས་དོན་བསྟར་འཛིན་གྱི་གསུང་འབུམ་པོད་དང་པོ།
མ་ཡིན་པའི་གསང་ཆེན་གྱི་མཛད་པ་རྨད་དུ་བྱུང་བ་ལ་དབང་འབྱོར་བ་ཕྱག་ན་རྡོ་རྗེ་མཐུ་
ཆེན་ཐོབ་པ་ལ་སོགས་པའི་སྒྲས་གསོལ་བ་བཏབ་ན་ཡིད་བཞིན་ནོར་བུ་ལྟར་དགོས་འདོད་
སྩོལ་ཞིང་རྨད་བྱུང་གི་ཏིང་འཛིན་མངའ་བས་རང་ཉིད་ཏིང་འཛིན་ཇི་ལྟ་བུ་ལ་གནས་པ་དེ་
ལྟར་ཞིང་དེའི་སེམས་ཅན་ཐམས་ཅད་ཀྱང་འགྱུར་བར་ནུས་པ་སའི་སྙིང་པོ་དང༌། ཏིང་
འཛིན་དང་ཡེ་ཤེས་ཀྱི་སྤྱོད་ཡུལ་རྒྱལ་བའི་སྲས་མཆོག་སུས་ཀྱང་འགྲན་དུ་མེད་པ་སངས་
རྒྱས་བསྒྲོ་བའི་མདོ་ལས་གསུངས་ཤིང་མཚན་ཐོས་པ་ཁོ་ནས་ཀྱང་སངས་རྒྱས་ཀྱི་ཕྲིན་ལས་
མཐའ་ཡས་མཛད་པ་སྒྲིབ་པ་རྣམ་སེལ་དང༌། བརྒྱ་བྱིན་ཐོགས་པའི་ནོར་བུ་རིན་པོ་ཆེ་དབུ་
རྒྱན་དུ་འཆང་ཞིང་བྱང་ཆུབ་སེམས་དཔའ་རྣམས་ཀྱི་ཉེས་ལྟུང་གི་དྲི་མ་སེལ་བའི་སྨོན་ལམ་
གྲུབ་པ་ནམ་མཁའི་སྙིང་པོ་སོགས་སངས་རྒྱས་ཐམས་ཅད་ཀྱིས་མགྲིན་གཅིག་ཏུ་བསྔགས་
པའི་རྒྱལ་བའི་སྲས་མཆོག་རྣམས་དང་རྟག་ཏུ་མི་འབྲལ་ཞིང་རྣམ་པར་ཐར་པའི་མཛད་སྤྱོད་
ཀྱི་ཚུལ་མཐའ་དག་ལ་མཉམ་ཞིང་མཚུངས་པར་འཇུག་ནུས་པར་གྱུར་ཅིག་པའོ། །
གཉིས་པ་དེའི་དོན་ཕྱེ་སྟེ་བཤད་པས་སྨོན་པ་ནི། རྣམ་ཐར་རྒྱ་མཚོ་སྒྱུ་མ་ལྟར་སྦྱོང་
བས། །ཐེག་མཆོག་རྒྱ་མཚོའི་ཐབས་རྣམས་ཀུན་བཟུང་སྟེ། །ཡེ་ཤེས་རྒྱ་མཚོའི་རྟོགས་པ་
རབ་ཐོབ་ནས། །སྲིད་པའི་མཚོ་ལས་འགྲོ་ཀུན་སྒྲོལ་གྱུར་ཅིག །ཞིང་ཁམས་རྒྱ་མཚོ་རྟག་ཏུ་
སྦྱོང་བ་དང༌། །ཚོགས་གཉིས་རྒྱ་མཚོ་དག་ནི་སྤེལ་བར་བྱེད། །སེམས་ཅན་རྒྱ་མཚོ་རབ་ཏུ་
སྨིན་བྱས་ཏེ། སྨོན་ལམ་རྒྱ་མཚོ་རྣམས་ནི་འགྲུབ་གྱུར་ཅིག །ཅེས་གསུངས་ཏེ། དེ་འང་རྒྱལ་
སྲས་དེ་དག་གི་རྣམ་ཐར་དང་གཟུངས་སྤོབས་ཏིང་འཛིན་སྨོན་ལམ་ཐབས་ལ་མཁས་པའི་
རྣམ་འཕྲུལ་སོགས་ཚད་མེད་པ་རྒྱ་མཚོ་ལྟ་བུ་རྣམས་ལ་རྗེས་སུ་སློབ་ཅིང་། དེ་དག་ལ་
འཁོར་གསུམ་དུ་དམིགས་པའི་ཡིད་བྱེད་བྲལ་བ་སྒྱུ་མ་ལྟ་བུར་སྤྱོད་ཅིང་རྒྱུ་གསུམ་གྱིས་ཤིན་
ཏུ་རྣམ་པར་དག་པར་སྦྱོང་བས་གཞི་བཟུང་ནས། བླ་ན་མེད་པའི་གོ་འཕང་ལ་བགྲོད་པར་
བྱེད་པའི་ཐེག་པ་མཆོག་གི་སྤྱོད་པ་རྒྱ་མཚོའི་ཐབས་ཀྱི་སྒོ་བསམ་མི་ཁྱབ་པ་རྣམས་མ་ལུས་
148

བདེ་སྨོན་འགྲེལ་ཆུང་ཞིང་ཁམས་མྱུར་བསྒྲོད།
པ་ཀུན་བཟུང་སྟེ་སློབ་པར་བྱེད་ཅིང༌། ཤེས་དང་ཤེས་བྱའི་སྤྲོས་མཐའ་བྲལ་བ་ཇི་ལྟ་མཁྱེན་
པའི་ཡེ་ཤེས་དང་སྐད་ཅིག་ལ་དུས་གསུམ་གྱི་ཆོས་ཐམས་ཅད་མ་འདྲེས་པར་གཟིགས་པ་ཇི་
སྙེད་མཁྱེན་པའི་ཡེ་ཤེས་རྒྱ་མཚོ་ལྟ་བུ་རྣམས་ལ་མ་ཆགས་མ་ཐོགས་པའི་རྟོགས་པ་རབ་ཏུ་
ཐོབ་ནས་རང་དོན་སྤངས་རྟོགས་ཀྱི་ཡོན་ཏན་མཐར་སོན་ཏེ་གཞན་དོན་ཇི་སྐད་བཤད་པའི་
ཐབས་ཤེས་ཟུང་འབྲེལ་གྱི་གྲུ་སྐྱ་ལ་དབང་བསྒྱུར་བས་སྲིད་པའི་རྒྱ་མཚོ་འཇིགས་རུང་ཐར་
བར་དཀའ་བ་ལས་འགྲོ་ཀུན་སྒྲོལ་བའི་ཕྲིན་ལས་ལ་འཇུག་པར་གྱུར་ཅིག །སངས་རྒྱས་ཀྱི་
ཞིང་ཁམས་རྒྱ་མཚོ་བསམ་གྱིས་མི་ཁྱབ་པ་མངོན་པར་བསྒྲུབ་ཅིང་དེ་ཐམས་ཅད་རྣམ་པར་
ངག་པ་ངོ་མཚར་བའི་བཀོད་པ་ཕུན་སུམ་ཚོགས་པ་བདེ་བ་ཅན་ལྟ་བུ་ཁོ་ན་རྟག་ཏུ་ཡོངས་སུ་
སྦྱོང་བ་དང་། བསོད་ནམས་དང་ཡེ་ཤེས་ཀྱིས་བསྡུས་པའི་ཚོགས་གཉིས་ཞལ་དུ་མེད་པ་རྒྱ་
མཚོ་ལྟ་བུ་དག་ནི་སྒོ་དུ་མ་ནས་སྤེལ་བས་ཡོངས་སུ་རྫོགས་པར་བྱེད་པ་དང༌། མཁའ་ཁྱབ་
ཀྱི་སེམས་ཅན་རྒྱ་མཚོ་མཐའ་དང་མུ་མེད་པ་རྣམས་ནི་སྐུ་རྫུ་འཕྲུལ་གྱི་ཆོ་འཕྲུལ་སེམས་
ཅན་རེ་རེའི་མདུན་དུ་གང་ལ་གང་གིས་འདུལ་བའི་གཟུགས་སྟོན་པ་དང་། ཐུགས་ཀུན་ཏུ་
བརྗོད་པའི་ཆོ་འཕྲུལ་གྱིས་སོ་སོའི་ཁམས་དང་དབང་པོ་མོས་པ་སྣ་ཚོགས་པ་དང་བསྟུན་
པའི་ཐབས་ལ་མཁས་པའི་སྤྱོད་ཡུལ་བསམ་མི་ཁྱབ་པ་དང༌། གསུང་རྗེས་སུ་བསྟན་པའི་
ཆོས་འཕྲུལ་གྱིས་ངེས་འབྱིན་གྱི་ལམ་བསྟན་པས་མཐའ་དག་བྱང་ཆུབ་གསུམ་གྱི་སྐལ་པ་
དང་ལྡན་པར་རབ་ཏུ་སྨིན་པར་བྱས་ཏེ། རྫོགས་སྨིན་སྦྱང་གསུམ་གྱིས་བསྡུས་པའི་བྱང་ཆུབ་
སེམས་དཔའི་སྤྱོད་པ་རླབས་ཆེན་བསམ་མི་ཁྱབ་པ་ཐམས་ཅད་བདེ་བླག་ཏུ་འགྲུབ་པར་
བྱེད་པའི་ཐབས་མཁས་ཀྱི་ཁྱད་པར་བྱང་སེམས་རྣམས་ཀྱི་སྨོན་ལམ་ཆེན་པོ་འབུམ་ཕྲག་
བཅུ་འཁོར་གྲངས་མེད་དང་བཅས་པ་རྒྱ་མཚོ་ལྟ་བུ་རྣམས་ནི། གཞི་དད་པ་དང་སྙིང་སྟོབས་
བརྟན་པ་དང༌། མཚམས་སྦྱོར་སྙིང་རྗེ་འདུན་བརྩོན་དྲག་པོ་དང༌། འཛིན་བྱེད་ཇི་ལྟ་བ་
རྟོགས་པའི་ཡེ་ཤེས་ཀྱི་ངང་ནས་ཇི་སྙེད་པའི་དམིགས་པ་ལ་དབང་འབྱོར་བ་དང༌། སྐྱུར་
1.4.}

གངས་ཅན་རིག་བཅུད་ལས། ཀ ་བསྟན་འཛིན་གྱི་གསུང་འབུམ་པོད་དང་པོ།
བྱེད་ཚོགས་ཀྱི་སྒོ་གྲངས་མེད་པས་གྲོགས་ལྡན་པ་སྟེ་མཚན་ཉིད་བཞི་ལྡན་གྱི་སྒོ་ནས་མྱུར་
དུ་འགྲུབ་པར་གྱུར་ཅིག་པའོ། །
སྨོན་ལམ་འབུམ་ཕྲག་བཅུ་ནི། ཕྱོགས་བཅུའི་སངས་རྒྱས་མ་ལུས་པ་ལ་མཆོད་པའི་
བྱེ་བྲག་མཐའ་ཡས་པས་མཆོད་པ་དང༌།
དེ་དག་གི་དམ་པའི་ཆོས་མ་ལུས་པ་ཡོངས་སུ་
འཛིན་པ་དང་། སངས་རྒྱས་ཐམས་ཅད་ཀྱི་དྲུང་དུ་གཅིག་ཅར་དུ་བགྲོད་པ་དང༌། བྱང་ཆུབ་
སྤྱོད་པ་རྒྱ་མཚོ་སྒོ་ཐམས་ཅད་ནས་རྟག་ཏུ་སྤྱོད་པ་དང༌། སེམས་ཅན་ཐམས་ཅད་ཡོངས་སུ་
སྨིན་པར་བྱེད་པ་དང་། རབ་འབྱམས་རྒྱ་མཚོའི་རྡུལ་གྱི་གྲངས་ལས་འདས་པའི་ཞིང་
ཁམས་མཁའ་ཁྱབ་ཏུ་བསྒྲུབ་པ་དང༌། དེ་ཐམས་ཅད་ངོ་མཚར་གྱི་བཀོད་པ་བསམ་མི་ཁྱབ་
པའི་རྣམ་པར་དག་པར་སྦྱོང་བ་དང༌། རྒྱལ་སྲས་ཐམས་ཅད་དང་བསམ་སྦྱོར་མཐུན་པར་
སྤྱོད་པ་དང་། སྤྱོད་པ་ཐམས་ཅད་རྣམ་པར་དག་ཅིང་དོན་ཁྱད་འཕགས་ཁོ་ན་འགྲུབ་པ་དང་།
མཁའ་ཁྱབ་ཏུ་བསྒྲུབས་པའི་ཞིང་དེ་ཐམས་ཅད་དུ་མཛད་པའི་ཆོ་འཕྲུལ་མཐའ་ཡས་པ་སྟོན་
པའི་ཚུལ་གྱིས་འཚང་རྒྱ་བ་དང་བཅུ་པོ་རེ་རེ་ལ་འབུམ་ཕྲག་རེ་ཕྱེ་ཞིང་དེ་ལའང་འཁོར་
གྲངས་མེད་པ་དང་བཅས་པའོ། །
གསུམ་པ་སངས་རྒྱས་ཀྱི་རྗེས་སུ་སློབ་པར་སྨོན་པས་དོན་བསྡུ་བ་ནི། ཇི་ལྟར་སྔོན་
།དེ་
གྱི་བདེ་བར་གཤེགས་རྣམས་ཀྱིས། །ཐུགས་བསྐྱེད་སྨོན་ལམ་མཛད་སྟོབས་ཅི་འདྲ་བ།
ལྟར་བདག་གིས་སེམས་ཅན་མ་ལུས་ཚོགས། །མྱུར་དུ་སངས་རྒྱས་ས་ལ་འགོད་པར་ཤོག །
ཅེས་གསུངས་ཏེ། དཔེ་ཇི་ལྟར་ན་སྔོན་བྱོན་གྱི་བདེ་བར་གཤེགས་པ་མཐའ་ཡས་པ་རྣམས་
ཀྱིས་ཐུགས་ཇི་ལྟར་བསྐྱེད་པ་དང་། སྨོན་ལམ་ཇི་ཙམ་བཏབ་པ་དང་། བྱང་ཆུབ་ཀྱི་སྤྱོད་པ་
དང་ཕྲིན་ལས་ཇི་ཙམ་མཛད་པ་དང་། སྟོབས་དང་མི་འཇིགས་པ་སོགས་ཡོན་ཏན་ཇི་ཙམ་
མངའ་བ་དེ་དག་ཅི་འདྲ་བ་དེ་ལྟར་དུ་བདག་གིས་ཀྱང་ཐམས་ཅད་བསྒྲུབས་ཏེ་མངོན་སུམ་
དུ་བགྱིས་ནས་མཁའ་ཁྱབ་ཏུ་ལྷུན་གྲུབ་རྒྱུན་མི་འཆད་པའི་ཕྲིན་ལས་ཀྱིས་སེམས་ཅན་མ་
150

བདེ་སྨོན་འགྲེལ་ཧུང་ཞིང་ཁམས་མྱུར་བསྒྲོད།
ལུས་པའི་ཚོགས་མཐའ་དག་མྱུར་དུ་སྐུ་གསུམ་ཡེ་ཤེས་ལྔའི་བདག་ཉིད་རྫོ་གས་པའི་སངས་
རྒྱས་ཀྱི་ས་ལ་འགོད་པར་ཤོག་ཅིག་ཅེས་པའོ།
།རྩ་བའི་གསུམ་པ་ཐ་མར་དགེ་བ་མཇུག་གི་
དོན་ནི། ཅེས་འོད་དཔག་ཏུ་མེད་པ་ལ་བསྟོད་པ་ཡན་ལག་བདུན་པ་སྨོན་ལམ་དང་བཅས་
པ་འདི་ཀརྨ་པ་དེ་བཞིན་གཤེགས་པས་མདོ་སྨད་ཀྱི་སའི་ཆ་རྨ་ཆུའི་འགྲམ་དུ་སྦྱར་བའོ། །
ཞེས་གསུངས་ཏེ།
དྲུག་པ་སེངྒེའི་རྣམ་འཕྲུལ་དཔལ་ཀརྨ་ཀ་དེ་བཞིན་གཤེགས་པ་རྨ་ཆུའི་འགྲམ་དུ་
བཞུགས་སྐབས་ཞག་བདུན་དུ་བདེ་བ་ཅན་གྱི་ཞིང་ཁམས་གསལ་བར་གཟིགས་དུས་
མཛད་པ་སྟེ། བྱིན་རླབས་ཀྱི་བབ་ཆེན་པོ་དང་ལྡན་པའི་ཕྱིར། ཞིང་དེར་སྐྱེ་བར་འདོད་པ་
དག་གིས་མདོ་དང་མན་ངག་ལས་ཇི་སྐད་གསུངས་པའི་རྒྱུ་ཚོགས་ལ་འབད་ཅིང་གོང་དུའང་
མཚོན་ཙམ་བརྗོད་པ་དང༌། ཁྱད་པར་བྱང་ཆུབ་མཆོག་ཏུ་སེམས་བསྐྱེད་ནས་དགེ་རྩ་ངན་
ངོན་མ་ཡིན་པ་བསགས་ཏེ་ཞིང་དེར་བསྔོ་བར་བྱ་ཞིང་། དེའང་བདེ་བ་ཅན་གྱི་ཞིང་གི་
བཀོད་པའི་ངོ་མཚར། མགོན་པོ་འོད་དཔག་ཏུ་མེད་པའི་ཐུགས་བསྐྱེད་དང་སྨོན་ལམ།
འཁོར་གྱི་བྱང་ཆུབ་སེམས་དཔའ་འཕགས་པའི་ཚོགས་ཀྱི་རྣམ་ཐར་ལ་དྲན་པ་ཉེ་བར་
བཞག་པས་ལུས་ཀྱི་བ་སྤུ་གཟིང་བ་དང་མིག་ནས་མཆི་མ་འཁྲུགས་པ་སོགས་མོས་གུས་ཀྱི་
ཉམས་སྐྱེ་བ་ནི་དང་བའི་དད་པ་དང་། དེ་ལྟ་བུའི་ཞིང་ཁམས་རང་དང་སེམས་ཅན་ཐམས་
ཅད་སྐྱེ་བར་འདོད་པ་ནི་འདོད་པའི་དད་པ། དེ་ལས་བློ་གཞན་དུ་ནམ་ཡང་མི་འགྱུར་བས་
དུས་གསུམ་དུ་བསགས་པའི་དགེ་བའི་རྩ་བ་ཐམས་ཅད་བདེ་བ་ཅན་དུ་སྐྱེ་བའི་རྒྱུར་ཡོངས་
སུ་བསྔོ་བ་ནི་ཕྱིར་མི་ལྡོག་པའི་དད་པ་སྟེ། དང་འདོད་ཡིད་ཆེས་ཀྱི་དད་པ་ཤུགས་དྲག་ཏུ་
བསྐྱེད་ཅིང་ཞིང་གི་བཀོད་པ་རྟེན་དང་བརྟེན་པར་བཅས་པ་ལ་རྩེ་གཅིག་ཏུ་སེམས་བཟུང་བ་
ལ་བསླབ་པ་ནི་ཞིང་སྦྱོང་གི་དམིགས་པའི་དངོས་གཞི་ཡིན་པར་གསུངས་པས་དེ་ལྟ་བུའི་
ངང་ནས་སྨོན་ལམ་མཆོག་འདི་གདབ་པར་གཅེས་སོ་ཞེས་རང་ཉིད་ལའོ། །
151

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
འཆད་རྩོད་རྩོམ་པ་མཁས་པའི་བྱ་བ་དང༌། །དབང་ཁྲིད་ལམ་སྟོན་གྲུབ་པའི་བྱ་བ་
རྣམས། །བདག་འདྲ་ངན་པའི་སྤྱོད་ཡུལ་མ་ཡིན་ཀྱང༌། །སྔོན་ལས་མཐུ་ཡིས་ཟློག་པར་མ་
ནུས་པས། །བླ་མིང་ཙམ་པོས་དེ་དག་ཅི་ཡང་བགྱིས། །མ་སྦྱང་བྱིས་པའི་ཡང་བྱིས་ཆེས་
དམན་པས། །སྒོ་གསུམ་སྤྱོད་པ་ལེགས་སྤྱད་རློམ་ཀུན་ཀྱང་། །མུན་ནང་མདའ་ལྟར་དགྲ་
གཉེན་གང་ལ་ཕོག །ཆ་མ་འཚལ་བས་ཉེས་པར་སོང་སྲིད་ན། །འཕགས་མཆོག་བརྩེ་བས་
མི་བཟོད་དྲུང་དུ་བཤགས། །རྣམ་དཀར་དད་པས་ཀུན་ནས་བསླངས་སྙམ་པས། །དགེ་
འབྲས་མཆིས་ན་བདག་སོགས་སེམས་ཅན་རྣམས། །རྣམ་དག་བདེ་ཆེན་ཞིང་དུ་སྐྱེས་ནས་
ཀྱང་། །བཅོམ་ལྡན་ཚེ་འོད་དཔག་མེད་ཞལ་མཐོང་ནས། །རླབས་ཆེན་བྱང་ཆུབ་སྤྱོད་ལ་རབ་
ཞུགས་ཏེ། །བླ་མེད་རྫོ་གས་བྱང་ཐོབ་པའི་རྒྱུར་གྱུར་ཅིག །
ཅེས་པ་འདིའང་བྱང་ཐང་གི་འབྲོག་ཡུལ་གྲོང་ལས་དཔག་ཚད་བརྒལ་བའི་བས་
མཐའི་དགོན་པ་ཆུ་ཀླུང་ཆེན་པོ་རྟག་ཏུ་འབབ་པའི་འགྲམ་ངོགས་སུ། ༧བླ་མ་ཕྱག་ན་པདྨོ་
ཡབ་སྲས་ཀྱི་སྐྱབས་འོག་ཏུ་འཚོ་བའི་བན་རྒན་མ་ཎི་བ་ངེས་དོན་བསྟན་རྒྱས་བསེ་རུ་ལྟ་
བུར་སོ་སོད་ལྐོག་ཉལ་དུ་གནས་སྐབས་རང་གི་བག་ཆགས་གསོ་ཕྱིར་ཤིང་ལུག་གནམ་ལོ་
གསར་བཞད་ཀྱི་དཀར་ཕྱོགས་དགའ་བ་དང་པོར་གྲུབ་པར་བགྱིས་པ་དགེ་ལེགས་འཕེལ།
152

——